श्रीदेवी की तस्वीर पोस्ट करने पर बुरा फंसा ये पाकिस्तानी एक्टर, माफी मांगते हुए लिखा...  
सोशल मीडिया पर फंसा पाकिस्तानी एक्टर
श्रीदेवी की फोटो की थी पोस्ट
फिर कुछ इस तरह मांगी माफी
पाकिस्तान के एक मशहूर एक्टर को भारत और पाकिस्तान के बीच तनाव के बीच बॉलीवुड की दिवंगत एक्ट्रेस श्रीदेवी (Sridevi) की तस्वीर उनकी पुण्यतिथि पर इंस्टाग्राम पर पोस्ट करने के लिए माफी मांगनी पड़ी. फिल्म ‘मॉम' (MOM) में श्रीदेवी (Sridevi) के साथ काम कर चुके अदनाना सिद्दीकी (Adnan Siddiqui) ने हाल में श्रीदेवी (Sridevi) की पुण्यतिथि पर उनकी एक तस्वीर पोस्ट की थी जिसको लेकर इंटरनेट इस्तेमालकर्ता उनकी आलोचना करने लगे. अदनान सिद्दिकी (Adnan Siddiqui) ने बाद में उक्त तस्वीर हटा ली और एक तस्वीर के साथ माफी मांगी. सिद्दिकी ने कहा, ‘‘मेरी पिछली पोस्ट एक स्मृति पोस्ट थी, एक बहुत ही व्यक्तिगत स्तर पर एक सह-कलाकार को याद करते हुए की गई थी.'
 
A post shared by Adnan Siddiqui (@adnansid1) on Feb 20, 2018 at 3:46pm PST
 
अदनान सिद्दीकी (Adnan Siddiqui) ने आगे कहा, ''...लेकिन मुझे एहसास हुआ कि यह सार्वजनिक मंच पर नहीं होनी चाहिए था. इसका यह कतई मतलब नहीं था कि मैं अपने देश का समर्थन नहीं करता. सम्मान के तौर पर और भावनाओं का ध्यान रखते हुए मैं पोस्ट हटा रहा हूं.'' उन्होंने लिखा, ‘‘जो कुछ भी हुआ और किया गया ... देश सब चीजों से ऊपर आता है और मैं दिल से एक पाकिस्तानी हूं. अगर कभी भी मुझे चुनाव करना पड़ा तो मेरे लिए मेरा देश सबसे पहले होगा. लेकिन मैं समझता हूं ...हो सकता है कि यह समय सही नहीं हो और मैं इसके लिए माफी चाहता हूं. सभी के लिए शांति और सभी के लिए प्यार. सम्मान के तौर पर और भावनाओं की कद्र करते हुए मैं पोस्ट हटा रहा हूं.''
 
A post shared by Adnan Siddiqui (@adnansid1) on Jun 1, 2017 at 7:56am PDT
 
बता दें, रवि उद्यावर द्वारा निर्देशित फिल्म मॉम (MOM) में श्रीदेवी (Sridevi) ने एक मां का किरदार निभाया था जो अपनी सौतेली बेटी का बदला लेने के लिए निकलती है. उनकी सौतेली बेटी का किरदार पाकिस्तानी अभिनेत्री सजल अली ने निभाया था. बदला लेने वाली मां का किरदार निभाने के कारण श्रीदेवी को मरणोपरांत सर्वश्रेष्ठ अभिनेत्री का राष्ट्रीय पुरस्कार दिया था.